S-666/2007

Málið þetta er höfðað með tveimur ákærum lögreglustjórans á höfuðborgarsvæðinu, hinni fyrri útgefinni 24. ágúst 2007 og þeirri síðari útgefinni 4. janúar 2008 á hendur ákærðu, E-kvk-þgf G-kvk-þgf, kt. 000000-0000, óstaðsett í hús, Reykjavík, dvst: Miklubraut 76, Reykjavík, "fyrir þjófnað með því að hafa föstudaginn 9. mars 2007 í versluninni Söstrene Grene í Smáralind að Hagasmára 1 í Kópavogi stolið þremur plastskeiðum, fjórum PVC límbandsrúllum, einum litlum pískara, einum poka af blönduðu sælgæti og einni lítilli kaffikönnu úr málmi, samtals að verðmæti kr. 971.

Telst þetta varða við 244. gr. almennra hegningarlaga nr. 19,1940.

Þess er krafist að ákærða verði dæmd til refsingar."

Samkvæmt seinni ákærunni eftir að afturkallaður hafði verið ákæruliður merktur I, fyrir fíkniefnalagabrot,

II.

"með því að hafa aðfaranótt laugardagsins 4. ágúst 2007, á bifreiðastæði við verslunina 11/11 að Skúlagötu 13 í Reykjavík, haft í vörslum sínum 0,42 g af amfetamíni, 0,58 g af hassi og 0,48 g af tóbaksblönduðu kannabisefni, sem lögreglan fann við leit á ákærðu.

Telst þetta varða við 2. gr., sbr. 5. gr. laga um ávana- og fíkniefni nr. 65/1974, sbr. og 6. gr. laganna, að því er varðar meðferð ákærðu á kannabisefni og hassi, sbr. lög nr. 13/1985 og lög nr. 68/2001 og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Mál þetta er dæmt samkvæmt heimildarákvæði 125. gr. laga nr. 19/1991 um meðferð opinberra mála, en með skýlausri játningu ákærðu, sem samrýmist öðrum gögnum málsins, telst sannað að hún hafi gerst sek um þá háttsemi sem henni er gefin að sök í ákæru og þar er réttilega færð til refsiákvæða.

III.

Fyrir umferðarlagabrot, með því að hafa ekið bifreiðinni OF-030, að morgni miðvikudagsins 8. ágúst 2007, óhæf til að stjórna henni örugglega vegna áhrifa ávana- og fíkniefna og án þess að hafa öðlast ökuréttindi, frá Nýbýlavegi í Kópavogi norður Reykjanesbraut.

Teljast brot þessi varða við 1. og 2. mgr. 45. gr. a og 1. mgr. 48. gr., sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006.

IV.

Fyrir umferðarlagabrot, með því að hafa ekið bifreiðinni XO-650, miðvikudaginn 17. október 2007, óhæfur til að stjórna henni örugglega vegna áhrifa ávana- og fíkniefna og án þess að hafa öðlast ökuréttindi, um Suðurlandsbraut í Reykjavík, uns lögreglan stöðvaði aksturinn við Hádegismóa.

Þetta telst varða við 1. og 2. mgr. 45. gr. a og 1. mgr. 48. gr., sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006.

V.

Fyrir meðferð ávana- og fíkniefna, með því að hafa fimmtudaginn 15. nóvember 2007, reynt að smygla 3,32 g af maríhúana inn í Fangelsið í Kópavogi að Kópavogsbraut 17, með því að hafa beðið félaga sinn um að koma efninu fyrir í sokk er ákærða hafði látið síga út um glugga á mannlausum fangaklefa og var félagi hennar staðinn að verki og haldlagði lögregla efnið í kjölfarið.

Telst þetta varða við 2. gr., sbr. 5. og 6. gr. laga um ávana og fíkniefni nr. 65/1974, sbr. lög nr. 13/1985 og lög nr. 68/2001 og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærða verði dæmd til refsingar og til sviptingar ökuréttar skv. 101. og 102. gr. nefndra umferðarlaga, sbr., 25. gr. laga nr. 44/1993 og 18. gr. laga nr. 66/2006. Þess er jafnframt krafist að 0,42 g af amfetamíni, 0,58 g af hassi, 0,48 g af tóbaksblönduðu kannabisefni og 4,32 g af maríhúana, sem hald var lagt á verði gert upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001."

Ákærða er fædd 1969. Frá því á árinu 2003 hefur hún 8 sinnum hlotið refsidóm þar af 6 sinnum fyrir þjófnað, tvívegis fyrir brot gegn 155. gr. almennra hegningarlaga og tvívegis gegn 248. gr. auk brots gegn 149. gr. sömu laga og brot gegn 1. mgr. 48. gr. 2003.

Þykir refsing ákærðu hæfilega ákveðin 30 daga fangelsi fyrir þjófnaðarbrotið sem rétt þykir að skilorðsbinda og ákveða að sú refsing skuli niður falla að liðnum 2 árum haldi hún almennt skilorð 57. gr. alm. hgl. Önnur brot en þjófnaðarbrotið varða sektum og verður ákærða skv. heimild í 77. gr. almennra hegningarlaga einnig dæmd í sekt sem þykir hæfilega ákveðin 251.500 krónur með 18 daga vararefsingu. Þá sæti ákærða sviptingu ökuréttar í fjóra og hálfan mánuð. Loks ber að dæma ákærðu til að greiða allan sakarkostnað sem nemur 370.229 krónum þ.m.t málsvarnarlaun skipaðs verjanda ákærðu H-kk-ef B-kk-ef hdl. 138.693 að teknu tilliti til virðisaukaskatts.

DÓMSORÐ

Ákærða, E-kvk-nf G-kvk-nf, sæti 30 daga fangelsi en rétt þykir að skilorðsbinda fangelsisrefsingu hennar og að hún skuli niður falla að liðnum 2 árum haldi hún almennt skilorð 57. gr. alm. hgl., sbr. 4. gr. laga nr. 22/1955.

Ákærða greiði 251.500 krónur í sekt í ríkissjóð innan 4 vikna en sæti ella fangelsi í 18 daga.

Ákærða skal svipt ökurétti í fjóra og hálfan mánuð frá dómsbirtingu að telja.

Ákærða sæti upptöku á 0,42 g af amfetamíni, 0,58 g af hassi, 0,48 g af tóbaksblönduðu kannabisefni og 4,32 g af maríhúana, sem hald var lagt á af lögreglu.

Loks ber að dæma ákærðu til þess að greiða allan sakarkostnað sem nemur 370.229 krónum, þ.m.t málsvarnarlaun skipaðs verjanda hennar H-kk-ef B-kk-ef hdl. 138.693 krónur að virðisaukaskatti meðtöldum.

S-kk-nf S-kk-nf